b'\n_START_ARTICLE_\nTy\xc3\xb6st\xc3\xb6kone\n_START_PARAGRAPH_\nTy\xc3\xb6st\xc3\xb6kone on kone, jolla muotoillaan metallia tai jotakin muuta kiinte\xc3\xa4\xc3\xa4 materiaalia jollakin materiaalia poistavalla menetelm\xc3\xa4ll\xc3\xa4. Ty\xc3\xb6st\xc3\xb6koneissa on jokin tapa tuottaa ohjattu liike, jolla ty\xc3\xb6stett\xc3\xa4v\xc3\xa4\xc3\xa4n kappaleeseen saadaan haluttu muoto. Lastuavia ty\xc3\xb6st\xc3\xb6koneita ovat muun muassa sorvit, jyrsinkoneet ja porat. Ty\xc3\xb6st\xc3\xb6kone voi olla manuaalisesti ohjattu, kuten tyypillisesti harrastusk\xc3\xa4yt\xc3\xb6ss\xc3\xa4 olevat, mutta teollisessa tuotannossa olevissa on yleens\xc3\xa4 numeerinen ohjaus.'